钦定古今图书集成/明伦汇编/人事典/第106卷 > 《临江仙》〈将至家寄所欢〉明·杨慎
## 钦定古今图书集成/明伦汇编/人事典/第106卷 > 《临江仙》〈将至家寄所欢〉明·杨慎

数了归期还又数，今朝才是归期。独眠孤馆费相思。
梦阑鸡叫早，心急马行迟。寄语同心双带，结，体教
瘦损腰肢。花明月满尽来时。先凭双喜鹊，报与个侬
知。

《左传》：僖公二十二年：晋太子圉为质于秦，将逃归。谓
嬴氏曰：“与子归乎？”对曰：“子晋太子，而辱于秦，子之欲
归，不亦宜乎？寡君之使婢子侍，执巾栉，以固子也。从
子而归，弃君命也。不敢从，亦不敢言。”遂逃归。

襄公十四年夏，诸侯之大夫从晋侯伐秦，济泾而次，
至于棫林。荀偃令曰：“鸡鸣而驾塞，唯夷灶，唯余马首
是瞻。”栾黡曰：“晋国之命未是有也，余马首欲东乃归。”
下军从之。

定公五年，申包胥以秦师至，败吴师。子期又战于“公
婿之谿”，吴师大败，吴子乃归，囚《𬮱舆》罢。《𬮱舆罢》请先，
遂逃归。叶公，诸梁之弟后臧，从其母于吴，不待而归，
叶公终不正视。

昭公十三年，季孙犹在晋，子服惠伯私于中行穆子
曰：“鲁事晋，何以不如夷之小国？鲁，兄弟也，土地犹大，
所命能具。若为夷弃之，使事齐、楚，其何瘳于晋？亲亲
与大，赏共，罚否，所以为盟主也。子其图之！谚曰：‘臣一
主二，吾岂无大国’？”穆子告韩宣子，且曰：“楚灭陈、蔡，不
能救，而为夷执亲，将焉用之？”乃归季孙。惠伯曰：“寡君
未知其罪，合诸侯而执其老。若犹有罪，死命可也。若
曰无罪，而惠免之，诸侯不闻，是逃命也。何免之为？请
从君惠于会。”宣子患之，谓叔向曰：“子能归季孙乎？”对
曰：“不能。鲋也能。”乃使叔鱼。叔鱼见季孙曰：“昔鲋也得
罪于晋君，自归于鲁君。微武子之赐不至于今。虽获
归骨于晋，犹子则肉之，敢不尽情归子而不归鲋也？
闻诸吏将为子除馆于西河，其若之何？”且泣。平子惧，
先归。惠伯待礼《吴越春秋》：吴王赦越王归国，越王还至浙江之上，望
见大越山川重秀，天地再清，王与夫人叹曰：“吾已绝
望，永辞万民，岂料再还，重复乡国。”言竟，掩面涕泣阑
干。此时万姓咸欢，群臣毕贺。

《琅嬛记》：张璘者，秦人也，字子石。年二十，与其弟耕性
好读书，耕毕辄握典籍。吾伊陇上人笑曰：“凡读书者，
皆所以荣亲显名声也，今终日孜孜而不离畎亩，则
读书何益乎？人谓张孺子多才，吾不信矣。”璘闻之曰：
“是何难哉！”于是裹粮负书，求见秦王，说之以强秦弱
诸侯之策，指甚深妙。秦王说之，拜为上卿。璘曰：“臣少
贫贱，恒为乡里所戮笑，幸遇陛下，官为上卿，实非所
冀。有如藉陛下神灵，使得锦衣还乡足矣！”秦王留之
再三，固辞。于是赐以黄金、珠玉、锦绣，发车马人徒，送
之归里，人以为荣，无不蒲伏而前，不敢仰视。璘故自
尊贵而痛抑之。居数日，尽召宗族乡党与欢饮，尽出
所赐黄金、珠玉、锦绣散之，家无所留。躬操耒耜，与妻
子戮力，终不出矣。

《晋书张翰传》：翰入洛，见秋风起，乃思吴中菰菜、莼羹、
鲈鱼脍，曰：“人生贵得适志，何能羁宦数千里，以要名
爵乎？”遂命驾而归。

《异苑》：“句章人吴平州门前忽生一株青桐树，上有谣
歌之声，平恶而砍杀。平随军北征，首尾三载，死桐欻
自还，立于故根之上。又闻树巅空中歌曰：‘死桐今更
青，吴平寻当归。适闻杀此树，已复有光辉’。平寻复归。”
《陈书沈炯传》：“炯为从事中郎，梁元帝征为给事黄门
侍郎，领尚书左丞。荆州陷，为西魏所虏，魏人甚礼之”，
授炯仪同三司。炯以母老在东，恒思归国，恐魏人爱
其文才而留之，恒闭门却扫，无所交游。时有文章，随
即弃毁，不令流布。尝独行，经汉武通天台，为表奏之，
陈己思归之意。其辞曰：“臣闻乔山虽掩，鼎湖之灵可
祠；有鲁既荒，大庭之迹无泯。伏惟陛下，降德猗兰，纂
灵丰谷，汉道既登，神仙可望。射之罘于海浦，礼日观
而称功；横中流于汾河，指柏梁而高宴，何其乐也，岂
不然欤！既而运属上仙，道穷晏驾，甲帐珠帘，一朝零
落；茂陵玉碗，宛出人间。陵云故基，共原田而膴膴；别
风馀趾，对陵阜而茫茫。羁旅缧臣，能不落泪！昔承明
既厌，严助东归；驷马可乘，长卿西返。恭闻故实，窃有
愚心，黍稷非馨，敢忘徼福。”奏讫，其夜炯梦见有宫禁
之所，兵卫甚严，炯便以情事陈诉。闻有人言：“甚不惜
放卿还，几时可至。”少日，便与王克等并获东归。
《独异志》：唐初有僧元装，往西域取经，一去十七年始
去之日，于齐州灵岩寺院有松一本，立于庭装以手
摩其枝曰：“吾西去求佛，教汝可西长。若归，即此枝东
向，使吾门”人弟子知之。及去年，年西指，约长数丈。一
年忽东向，门人弟子曰：“教主归矣。”乃西迎之，装果还
归，得佛经六百部，至今众谓之“摩顶松。”

《三梦记》：“天后时，刘幽求为朝邑丞，常奉使归，未及家
十馀里，适有佛堂寺，路出其侧，闻寺中歌笑欢洽，寺
垣短缺，尽得睹其中。刘俯身窥之，见十数人，儿女杂
坐，罗列盘馔，环绕之而共食，见其妻在坐中语笑。刘
初愕然，不测其故，久思之，且思其不当至此，复不能
舍之，又熟视容止，言笑无异，将就察之，寺门闭不得”
入。刘掷瓦击之，中其罍洗，破迸走散，因忽不见。刘逾
垣直入，与从者同视，殿庑皆无人，寺扄如故。刘讶益
甚，遂驰归。比至其家，妻方寝，闻刘至，乃叙寒暄讫。妻
笑曰：“向梦中与数十人同游一寺，皆不相识。会食于
殿庭，有人自外以瓦砾投之，杯盘狼藉，因而遂觉。”刘
亦具陈其见。

《仇池笔记》：昔人有远行者，欲观其妻于己厚薄，取金
钗藏之壁中，忘以语之。既行而病且死，以告其仆，既
而不死。忽闻空中有声，真其夫也，曰：“吾已死，以为不
信，金钗在某处。”妻取得之，遂服丧。其后夫归，妻乃反
以为鬼也。

《内观日疏》：晁采畜一白鹤，名素素。一日雨中，忽忆其
夫，试谓鹤曰：“昔王母青鸾，绍兰燕子，皆能寄书达远，
汝独不能乎？”鹤延颈向采，若受命状。采即援笔直书
二绝，系于其足，竟致其夫，寻即归矣。诗曰：“窗前细雨
日啾啾，妾在闺中独自愁。何事玉郎久离别，忘忧纵
对岂忘忧。”又曰：“春风送雨过窗东，忽忆良人在客中。”
安得妾身今似雨，也随风去与郎同。

《宋史晁补之传》：“补之历礼部郎中，徙湖州、密州、果州，
遂主管鸿庆宫。还家，葺归来园，自号归来子。”

《渑水燕谈录》：孙宣公奭以太子少傅致仕，居于郓。一
日置宴私厅，语客曰：“白傅有言：‘多少朱门锁空宅，主
人到老不曾归’。今老夫归矣。”喜动于色。